บาทเปิด 30.64 บาทต่อดอลลาร์อ่อนค่า
เงินบาทเปิดตลาด 30.64 บาทต่อดอลลาร์อ่อนค่า กลับมากังวลสงครามการค้าที่ยังไม่ชัดเจน-ตลาดบอนด์สหรัฐฯ
28 ส.ค. 2562

เงินบาทเปิดตลาด 30.64 บาทต่อดอลลาร์อ่อนค่า กลับมากังวลสงครามการค้าที่ยังไม่ชัดเจน-ตลาดบอนด์สหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.64 บาท/ดอลลาร์ จากเย็นวานนี้ที่ปิดตลาดที่ 30.57 บาท/ดอลลาร์
"เงินบาทกลับมาอ่อนค่า หลังนักลงทุนกลับมากังวลปัญหาสงครามการค้าอีกรอบ หลังจากทำท่าจะดีขึ้นหากสหรัฐฯและจีนจะกลับมาเจรจาร่วมกันอีกครั้ง แต่จีนออกมาปฏิเสธเพราะไม่ได้รับการติดต่อจากสหรัฐฯ ทำให้นักลงทุนพากันขายสินทรัพย์เสี่ยงออกมา...ขณะที่ผลตอบแทนพันธบัตรของสหรัฐฯระยะไกลก็ตกลงมาต่ำกว่าผลตอบแทนพันธบัตรระยะใกล้แล้ว" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 30.55-30.70 บาท/ดอลลาร์ โดยยังคงต้องติดตามปัญหาสงครามการค้าต่อไป